Il-Kap tal-Oppożizzjoni Simon Busuttil ippreżenta fil-Parlament petizzjoni iffirmata minn elf ċittadin Malti Awstraljan li fiha jagħmlu sejħa lill-Gvern biex jirrevedi il-programm ta’ investiment individwali. Dr Busuttil qal li dawn il-Maltin waqqfu kumitat bl-isem Maltese Pride u talbu li l-programm dwar investiment individwali jintlaħaq b’kunsens mal-Oppożizzjoni. Huma qalu li l-għoti taċ-ċittadinanza għandha tintrabat ma’ investiment u ma’ perjodu ta’ residenza. Fil-petizzjoni tagħhom il-Maltin Awstraljani qalu li ċ-ċittadinanza m’għandhiex tkun għall-bejgħ u m’għandhiex tingħata lill-persuni li ma jkollhomx rabta mal-pajjiż. Konferenza minn Kastilja – PM Fis-7:30p.m. il-Prim Ministru Joseph Muscat ser jindirizza konferenza tal-aħbarijiet, li fiha mistenni jitratta l-iskema taċ-ċittadinanza.